Μητροπολίτης πρώην Φλωρίνης, Πρεσπών και Εορδαίας Θεόκλητος

Ο Μητροπολίτης Θεόκλητος (κατά κόσμον Θωμάς Πασσαλής, Κυπαρίσσι Γρεβενών, 1932) είναι Έλληνας ιεράρχης της Εκκλησίας της Ελλάδος. Διετέλεσε Μητροπολίτης Φλωρίνης, Πρεσπών και Εορδαίας από το 2000 έως το 2023.

 Βιογραφία 
Γεννήθηκε το 1932 στο Κυπαρίσσι του Νομού Γρεβενών, όπου τελείωσε το Δημοτικό Σχολείο και στην συνέχεια το Γυμνάσιο Γρεβενών. 

Αποφοίτησε από την Θεολογική Σχολή του Αριστοτελείου Πανεπιστημίου ΘεσσαλονίκηςΙστοσ. Εκκλησίας της Ελλάδος, Φλωρίνης, Πρεσπών και Εορδαίας  το 1957. Υπηρέτησε τη στρατιωτική του θητεία ως θεολόγος στην Θρησκευτική Υπηρεσία Στρατού, όπου έκανε κηρύγματα εθνοθρησκευτικού περιεχομένου σε στρατιωτικές μονάδες. Μετά εργάστηκε στην ιεραποστολική αδελφότητα "Σταυρός".Ιστοσ. Ιεράς Μητροπόλεως Φλωρίνας, Πρεσπών και Εορδαίας, Μητρόπολη:Μητροπολίτης  

Το 1967 εκάρη μοναχός στην Ιερά Μονή Κοιμήσεως Θεοτόκου Κλαδορράχης Φλωρίνης και το ίδιο έτος χειροτονήθηκε διάκονος. Το 1968 χειροτονήθηκε  πρεσβύτερος από τον Μητροπολίτη Φλωρίνης, Πρεσπών και Εορδαίας Αυγουστίνο και έλαβε το οφίκιο του αρχιμανδρίτη. 

Υπηρέτησε για τριάντα δύο χρόνια ως ιεροκήρυκας και ΠρωτοσύγγελοςΙστοσ. In.gr , Εξελέγησαν οι νέοι μητροπολίτες Καισαριανής και Φλωρίνης, 21 Ιανουαρίου 2000 της Μητροπόλεως και στο ραδιόφωνο. Ήταν αρθρογράφος σε περιοδικά και εισηγητής σε ιερατικά συνέδρια της Μητρόπολης.

Εξελέγη Μητροπολίτης Φλωρίνης, Πρεσπών και Εορδαίας στις 21 Ιανουαρίου 2000 και χειροτονήθηκε δύο ημέρες αργότερα στον Ιερό Ναό Αγίου Διονυσίου του Αρεοπαγίτου της Αθήνας. Στις 23 Αυγούστου 2023 υπέβαλε την παραίτησή του στην Ιερά Σύνοδο της Εκκλησίας της Ελλάδος, που έγινε αποδεκτή κατά τη συνεδρίασή της Διαρκούς Ιερά Συνόδου στις 25 Αυγούστου, με ισχύ την 1η Οκτωβρίου.

Στις 6 Νοεμβρίου 2025, η Διαρκής Ιερά Σύνοδος της Εκκλησίας της Ελλάδος, αποφάσισε την απονομή του Χρυσού Σταυρού του Παρασήμου του Αποστόλου Παύλου, της ανώτατης διάκρισης της. Στις 29 Νοεμβρίου, στον Μητροπολιτικό Ιερό Ναό Αγίου Παντελεήμονος Φλώρινας έλαβε το Παράσημο από τον Μητροπολίτη Καστορίας Καλλίνικο, εκπρόσωπο του Αρχιεπισκόπου Αθηνών Ιερωνύμου Β´ και της Ιεράς Συνόδου.

 Παραπομπές 

 Εξωτερικοί σύνδεσμοι 
 Επίσημος διαδικτυακός χώρος της Ιεράς Μητρόπολεως Φλωρίνης, Πρεσπών και Εορδαίας

Θεοκλητος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης